
Historia libreto okaze de la 


100 jariĝo de IFEF 

Jam ekzistas tri historiaj libretoj de IFEF memorigantaj ĝian 
movadon ĝis la jaro 1999. Sed ĉu ne estus interese kolelti la memoraĵojn 
de la nuna epoko (1999-2009) kaj eldoni novan historian libreton 
cele al konservipapere la IFEF-okazintaĵojn? 

IFEF-estraro proponas, tiucele, malfermi 
fonduson. Pro tio, estus necese havigi sumon de 
5 000 €por la realigo de du-tri centpaĝa doku- 
mento eldonota tri cent ekzemplere. 

Por ke ni havu kompletan bildon de la IFEF- 
movado dum 100 jaroj, helpu la realigon de 
tiu projekto: 

• per la kolekto de viaj enlandaj arkivoj, 



per financa helpo al tiu fonduso (bonvolu sendi monhelpon al 
nia kasisto kun mencio de lafonduso). 


Frontpaĝe. 

En paĝo naŭdek ses, vi legos artikolon verkitan de s-ro Han Zuwu 
vicprezidanto de Ĉina Fervojista Esperanto-Asocio. Temas pri tut- 
nova motorvagono"CRH" konstruita de la ĉina firmao SIFANG. 


Enhavo 

. „ v enonto 60 -o IFEF-kono r e , 
enPollondo 

La jubilea Internacia Fervojista Kongreso de IFEF 


Polaj fervojistaj esperantistoj invitas 
al Poznano inter la 17-a ĝis la 24-a de 
majo 2008 kaj havos la grandan honoron 
gasti amikajn esperantistojn el la tuta 
mondo. Tio estas por ni, ankaŭ granda 
devo kaj respondeco. Pola Esperanto 
Fervojista Asocio,kiu agas enkadre de 
de la Societo pri Sporto Turismo kaj 
Kulturo “Kolejarz” prenis la taskon 
kune kun grupo de spertaj esperantistoj 
el Poznano. Laste, por agi pli aktive 
oni kreis la societon “E-senco”. 

Ne estas hazardo, ke urbo Poznano 
estas elektita kiel kongresa urbo. Ĝi 
estas malnova kaj granda pola urbo - 
ĉefurbo de Grandpolio - grava regiono 
de Pollando. Ĝi situas ĉe itinero 
liganta Moskvon kaj Varsovion kun 
Berlino, Parizo kaj Londono. La urbo 
estas grava aŭtovoja kaj fervoja nodo 
kaj posedas internacian flughavenon. 

Poznano estas dinamika, 
ekonomia, eduka kaj scienco-kultura 
centro. Dank' al bonegaj ekonomiaj 
rezultoj kaj Internaciaj Poznanaj 
Foiroj, oni ofte diras, ke Poznano 
estas ekonomia ĉefurbo de Pollando. 
Ĝi estas grava internacia foira centro 
kun multjara historio kaj disponas 
plej grandan kaj modeman foiran 
infrastrukturon en Pollando. 

La urbo estas sidejo de naŭ ŝtataj 
kaj dek-kelkaj privataj altlernejoj. En 


Poznano studas 130 mil studentoj 
kaj ĉi tie agas multaj sciencaj 
institutoj, do ĝi estas unu el la plej 
gravaj polaj akademiaj centroj. 

En la bela kaj raviga urbo, la 
historio ligas pasintecon kun 
moderna epoko. Ni povas admiri 
diversajn stilojn; perlon de la 
renesanco, la Urbodomon sur la 
Malnova urboplaco , alian 
samklasan monumenton la 
poznanan M Fara M -n. 



Urbodomo en Poznano 

Alia grava kaj plej malnova 
monumento estas La Tuma 
Ostrow, kie troviĝas la plej antikva 
parto de la urbo kaj lulilo de la pola 
ŝtateco. Ĉi tie staras la plej malnova 
katedralo, kie oni entombigis la 
unuajn polajn regantojn. Oni trovis 
restaĵojn de princoj entombigitaj 
de dek jarcentoj kun la laste 
retrovita (printempo 2006) rotundo 
de princino Dobrava. Vidindaj 
ankaŭ estas multaj temploj, palacoj 
kaj aliaj monumantaj objektoj, 
precipe en „imperiestra kvartalo” 
kun granda Prusa Kastelo nun urba 
kultura centro. Por homoj soifantaj 
je kontakto kun naturo oni proponas 
viziti eĉ du (novan kaj malnovan) 
bestajn ĝardenojn, botanikejon, 
tropikarbejon kaj multajn parkojn 
kaj ripozejojn, apudajn lagojn. 

Ankaŭ ne mankos fervojaj 
novaĵoj - nun la fervoja nodo estas 
modernigita. Vi vidos propraokule 
novan kaj malnovan fervojon. A1 
Poznano ĉiutage venas vapor-trajno 
el Wolsztyn. Ĉi tien ni planas 
ekskurson „sub vaporo” al la vapor- 
lokomoti vej o-muzeo. 

Bonvenon al Poznano, kie vi 
ekvidos multajn pitoreskajn lokojn 
kaj eble vi travivos neforgeseblajn 
momentojn inter interesaj grandiozaj 
homoj fervojistaj esperantistoj. 

Krome, planu sekvajn tagojn de 
libertempo por viziti postkongrese 
i.a. Bjalistokon; lulilon de 
Esperanto. 


LOGO-bildo de 
Hungara Fervojista 
Esperanto-Asocio 

Kiel oni kutimas diri: "ankaŭ la bona 
vino bezonas reklamon". Tiel, ankaŭ nia 
movado, ene de tiu same la unuopaj asocioj, 
nepre bezonas allogan prezentadon al ekster- 
movado. A1 tiu prezentado apartenas la 
diversaj insignoj, ikonoj kaj la t.n. LOGO- 
boldetoj. 

La ĝeneralaj priesperantaj insignoj estas 
vaste konataj kaj uzataj, sed tiuj, pro ĝia 
ĝeneraleco ne estas konvenaj por la unu- 
opaj asocioj kiuj prezentas siajn propraĵojn, 
unikaĵojn. La Hungara Fervojista Esperanto- 
Asocio komencis uzi LOGO-bildeton, kiun 
oni povas vidi sur la foto kaj en la ĉefpaĝo 
de la retejo de la asocio. La interesantoj 
povas atingi la hejmpaĝon de HFEA ĉe la 
sekvanta loko de la reto - 

http://espleono.uw.hu/xhfea.html. 

La bildo baziĝas sur la oficiala LOGO de 
MAV, kiun reprezentas la akso kun rado. La 
verda stelo simbolas nian movadon kaj ling- 
von. La kolor- 
kombino en la 
centro de la bil- 
do — ruĝa, blan- 
ka kaj verda 
simbolas Hunga- 
rion. En la mo- 
derna vivo jam 
ne estas eviteble 
uzi tiujn eblecojn, kiujn certigas por ni la 
Interreto. La hejmpaĝo de la Hungara Fer- 
vojista Esperanto-Asocio, ĝuste tial estis 
preparita kaj daŭre plenigata kun enhavoj, 
por ke la interesantoj povu facile atingi la 
bezonatajn informojn. 

Estas proponate por ĉiuj landaj asocioj 
prepari propran hejmpaĝon. 


^speranto -Asoctt 


KRISTALY Tibor 

PROTOKOLO DE LA PUBLIKA KOMITATKUNSIDO 
en la 59-a IFEF-kongreso en Parizo (FR) 15.05.2007 

Mallongigoj: Pr = prezidanto, Vp = vicprezidanto, Sk = sekretario, Ks = kasisto, 
Rd = redaktoro, e-o = estraro, Ĉk = ĉefkomitatano, IF = Intemacia Fervojisto, 

FK = Faka Komisiono, TS = Terminara Sekcio, FAS = Fake Aplika Sekcio, 
k-o = komitato, k-ano = komitatano, kk-ano = kromkomitatano, k-go = kolego, 
Hm = honora membro, Hp = honora prezidanto, l.a. = landa(j) asocio(j). 
(Landkodoj duliteraj, laŭ normo ISO 3166) 

1. Malfermo, konstato de la mandatoj 

La Pr Bolognesi malfermas, salutas kaj dankas pro ĉeesto. 

Ĉeestas estraranoj: Pr Romano Bolognesi (IT) 

Vp Istvan Gulyas (HU) 

Sk Marica Brletiĉ (HR) 

Ks Laurent Vignaud (FR) 

Rd Jean Ripoche (FR) 

La Sk laŭstatute alvokas la rajtigitojn kaj listkalkulas la ĉeestantojn : 


Ĉeestas 16 voĉdonrajtaj k-anoj el 14 landoj. 


Lando 

Kodo 

Komitatano 

Aŭstrio 

AT 

Martin STUPPNIG 

Belgio 

BE 

Lucien DE SUTTER 

Bulgario 

BG 

Rena GEORGIEVA 


CZ 

Jindrich TOMIŜEK 

Danio 

DK 

Jan U. NIEMANN 

Francio 

FR 

Christian DARDENNE 



Sylviane LAFARGUE 

Germanio 

DE 

Walter ULLMANN 



Achim MEINEL 

Hispanio 

ES 

Marti GUERRERO 

Hungario 

HU 

Ferenc PHERSY 

Italio 

IT 

Vito TORNILLO 

Kroatio 

HR 

Zlatko HINŜT 

Norvegio 

NO 

RolfBERGH 

Pollando 

PL 

Wieslaw LIBNER 

Rumanio 

RO 

Rodica TODOR 

2. Ricevitaj telegramoj, leteroj 

La Sk legas la salutleteron de s-ro 
Ladislav Lani (CZ). Oni konstatis ke 
venis ankoraŭ la leteroj kiuj estas 
legataj dum solena malfermo: de Sro LI 
SEN - prezidanto de ĈFEA, S-ro Pierre 
ROBIOLLE - Hp de F.F.E.A., S-ro 
PATAY-Hp de H.F.E.A. kaj S-ro 
SIMONE el Asocio de Libera Penso el 
Francio 


3. Honorigo al la mortintoj 

La Sk legas la nomojn de la mortintoj, pri 
kiuj oni eksciis de la 58-a IFK-Sanhajo 
2006 ĝis la 59-a IFK-Parizo 2007. Oni 
honorigas ilin per unuminuta silenta 
starigado. Ke ili ripozu pace: 


Lando 

Persona 

nomo 

Familia nom 

Naskiĝdato 

Mortdato 

Aĝo 

Menciindaĵo 

Aŭstrio 

Barbara 

SCHLESER 

31/05/1921 

10/01/2006 

85 



Wilhem 

HERMANN 


03/05/2007 

88 



Esther 

HILKERSBER- 

GERING 



84 



Ernst 

HRABALEK 



97 



Johann 

PICHLER 



78 


Belgio 

Elfriede 

ERNEST 

19/08/1910 

25/06/2006 

96 

Ilia ĉerko estis 
kovrita per 
verda flago 


Paul 

MOULING 

11/09/1913 

01/10/2006 

93 

Ĉeĥio 

Oldrich 

ANTOŜ 

14/03/1933 

03/11/2006 

73 


Danio 

Roma 

THORSEN 

1919 

18/07/2006 

87 



Christian 

IBSEN 

19/11/1021 

23/01/2006 

85 


Francio 

Marguerite 

HERMANS 

1918 

26/07/2006 

88 



Michel 

MARTIN 


2006 




Lucienne 

BLONDEAUX 

1915 

01/09/2006 

91 


Germanio 

Rosita 

WELLERDICK 

28/02/1947 

13/08/2006 

59 



Gisela 

KEMLING 

30/12/1929 

13/08/2006 

77 



Franck 

HELFRICH 

16/10/1949 

14/10/2006 

57 



Johann 

MŬLLER 

26/12/1917 

01/02/2006 

89 


Hispanio 

Luis 

PERES 


19/10/2006 




Maria 

VILA 


21/03/2006 



Hungario 

Sandor 

kovAcs 






Lajos 

CSONKA 






Ferenc 

BUDAI 






Istvan 

TEMESI 






Oliver 

molnAr 






Lajos 

FERER 






Attila 

PIRI 





Italio 

Benardino 

LATTANZI 

01/09/1914 

22/07/2006 

92 


Japanio 

Nobujosi 

HUKAGAWA 

11/01/1032 

27/01/2006 

74 


Kroatio 

Lucia 

BEBIĈ 


26/11/2005 



Pollando 

Mieczyslaw 

PIETRZY- 

KOWSKI 

4. Estraranaj raportoj 

4.1. Sekretario (IF 2007.2, p. 28-29) 
Unuanime aprobita. 

4.2. Redaktoro (IF 2007.1, p. 22) 
Unuanime aprobita. 

4.3. Kasisto (IF 2007.2, p. 26) 
Unuanime aprobita. 

5. Protokolo Ŝanhajo (CN) 

(IF 2006.5/6, paĝoj 68-72) 

Unuanime aprobita. 

6. Raporto de la ĉefkomitatano 

La Ĉk legas la raporton. 

Li partoprenis ambaŭ estrarkunsidojn 
de IFEF: aŭtune 2006 en Amoldstein 
(AT) kaj printempe 2007 en Trieste (IT). 
La raporto estas unuanime 
aprobita. 

7. Kongrespropono(j) 

7.1. La Pr legas la kongres- 
proponon de Danio, kiu rilatas al 
statuto-ŝanĝo por ke IFEF-statuto 
kaj regularoj, ĉapitro VIII (Kongresa 
Regularo, punkto 4 havu jenan 
tekston: 

«Kutime la landa asocio invitas al la 
kongreso. Tri jarojn antaŭ la 
kongreso, la komitato laŭeble 
provizore elektu la kongreslandon. 
Du jarojn antaŭ la kongreso, la 
komitato devas konfirmi tiun 
elekton, kaj samtempe la gastigonta 
lando laŭeble konatigu la 
kongreslokon. Unu jaron antaŭ la 
kongreso estu prezentita provizora 
programo kaj aliĝilo.» 

La statuto-ŝanĝo estas unuanime 
aprobita. 

7.2. Elekto estraranoj 

La Pr konstatas en la jaro 2007, 


finon de la trijara elektoperiodo de la 
estraranoj. Same, li konstatas 
nealvenon de iu kongrespropono pri 
kandidatiĝo al iu estrarana posteno. 

La Pr atentigas pri certa kaj necesa 
plijuniĝo de la e-o en la jaro 2010. 

Ĉar, laŭstatute, la nunaj estraranoj re- 
elekteblas, okazis balotado (Statuto § 18). 
Ĉefkomitatano organizis balotadon kun 
jenaj rezultoj: 

tasko kandidato por kontraŭ sindeteno 


Pr Romano Bolognesi 16 0 0 

Vp Istvan Gulyas 15 0 1 

Sk Marica Brletic 16 0 0 

Rd Jean Ripoche 16 0 0 

Ks Laurent Vignaud 16 0 0 


La Pr dankas kaj denove rememorigas 
kaj substrekas neceson de novaj fortoj 
kaj ŝanĝoj en la e-o. La Pr laŭdas aliajn 
helpantojn el l.a., kiuj helpadis al la e-o, 
precipe organizi estrar-kunsidojn: 
Martin Stuppnig kaj urbestro en 
Arnoldstein, kie e-o duan fojon 
kunsidis, membroj de la Triesta E- 
asocio kaj aliaj. 

La Pr petas de la komitato la 
voĉdonadon rilate la rajton agi laŭ la 
Statuto, ĉenerala Regularo 8.c): ke la k-o 
delegu la e-on decidi pri la honorigoj 
por la venonta trijara periodo. 

Unuanime aprobita. 

8. Raportoj de la Faka Komisiono 
(FK) 

8.1. Gvidanto 

La gvidanto Jan Niemann lasas al 
sekretarioj informi. 



88 


INTERNACIA FERVOJISTO 2007.6 


8.2. Sekretario de la Fake Aplika 
Sekcio (FAS) 

La gvidanto S-ro Ladislav Kovar 
informas: 

- danke al aktiveco de ges-roj Niemann 
kaj Heinz Hoffmann estas eldonita 
“FervojFakaj Kajeroj” numero 13, 

- dum la jaro okazis du kunvenoj de 
FAS: unu dum foiro Innotrans 2006 
en Berlino - kiun partoprenis s-roj 
Niemann, Hoffmann, Ehrlich kaj 
Kovar, kaj la dua kunveno en 
Dobrichovice novembre 2006. 

La Pr alvokas ankaŭ aliajn 
interesiĝantojn same nefervojistojn 
ĉeesti la fakajn prelegojn por 
plibonigi sian lingvokonon, sian 
esprimo-manieron kaj ekkoni la 
homojn. 

Jan Niemann ankaŭ dankas al 
Francio, nome Jean Ripoche, kiu 
ĝustatempe aldonis la artikolon pri 
plej nova TGV-trajno, en la FFK-13. 

La raporto pri FAS estas unuanime 
aprobita. 

8.3. Sekretario de la Terminara 
Sekcio (TS) 

S-ro H. Hoffmann raportas pri 
kontentigaj laborrezultoj je la kampo 
de kunlaboro inter TS kaj UIC. La 
sekcianoj daŭrigas plurjaran laboron - 
traduki difintekstojn, kontroli kaj 
korekti jam vortigitajn terminojn. 

Notinde estas, ke, la unuan fojon 
UIC - responsulo partoprenis IFEF - 
kongreson kiel s-ino Rosalinde 
Taucher dum la malfermo en Parizo. 
La Pr laŭdas la kontaktojn TS + s-ino 
Taucher el UIC. 

Okaze de apero de la kvara CD- 
ROM- disketo, s-ro Hoffmann 


proponas nepre organizi, ke ĉiuj 
terminaraj kunlaborantoj kaj aliaj 
interesatoj posedantaj komputilon, 
povos instali la datumbankan 
enhavon. 

La raporto pri TS estas unuanime 
aprobita. 

9. Raportoj de la komisiitoj 

9.1. Skisemajno (IFES) 2007 
S-ino Todor raportas pri 48-a IFES 
kiu okazis 17-24.2.2007 en Azuga 
(RO). Partoprenis 23 gastoj el 5 
landoj (AT, BE, HU, RO, SK). 
Martin Stuppnig tre laŭdas la 
organizon de IFES en Rumanio. 
Hubert Peyrouty proponas organizi 
IFES-n pli okcidente (post du IFES 
okazintaj oriente), interesiĝas pri SI 
kaj IT (Plan). 

La raporto estas unuanime aprobita. 

9.2. Fervoia Koresponda Servo 
(FKS) 

S-ino R. Todor informas pri 
neĉeesto de respondeculo kaj pri 
nenio nova. Ne okazas voĉdonado. 

9.3. Komitatano "A" por IFEF ĉe 
UEA 

La Vp Istvan Gulyas informas pri 
la 91-a UK en Florenco (IT), 29.07- 
05.08- 2006. Ĉeestis 2 200 

personoj el 62 landoj. 

Tri fervojistaj kunvenoj okazis. La 
kunvenojn ĉeestis po 50 personoj 
el 14 landoj. Lundon, la 31an de 
julio, la italaj fervojistaj esperantistoj, 
helpe de la Dopolavoro Ferroviario 
organizis ekster la kongresejo, la 
tuttagajn aranĝojn: la kunvenon, la 
viziton al fervojhistoria muzeo kaj 

pertrajnan ekskurson al u r b e t o 
Marradi. 

Du fervojistaj kunsidoj okazis 
kadre de la kongresejo. S-ro 
Bolognesi parolis pri la celo de la 
IFEF - organizo kaj akcentis la 
gravecon de la kontaktoj kun U I C 
kaj FISAIC. La Vp parolis i.a. pri la 
58-a IFK en Ŝanhajo kaj pri la 
venonta IFK en Parizo. S-ino 
Lafargue detale informis pri la 
pariza IFK. 

Venis dankoj kaj laŭdoj al la italaj 
fervojistaj organizantoj de kelkaj 
aferoj en Florenco, i. a. la fervoja 
restoracio. 

La raporto estas unuanime 
aprobita. 

10. Resumo de la jarraportoj 2006 
el la landaj asocioj 

La Vp raportas kaj prezentas 
resumon, kiun li faris surbaze de la 
jarraportoj de la l.a.. La tuta 
membraro nombras 270 anojn 
malpli ol en pasinta jaro 2005. Fine 
li komentas pri senrezulta klopodo 
por varbi novajn junulojn kun plej 
malbona situacio en Slovakio, 
Belgio, Serbio. 

La resumo de la jarraportoj aperos 
en IF. 

Unuanime aprobita. 

11. Analizo de la nuna situacio en 
kelkaj landoj 

Hubert Peyrouty rememorigas pri 
E-kursoj, kiujn jam de pluraj jaroj 
organizas FFEA (franca l.a.) kun 
helpo de landa sekcio de FISAIC. 
Alio estas inkluzivita en la resumo 
(punkto 10). 


12. Buĝeto por 2008 kaj 
kotizkonfirmo 

Ĝi aperis en IF 2007.2, paĝo 26. La 
jarkotizo restas (de la jaro 2005) 9 
eŭroj. 

Unuanime aprobita. 

13. Rilatoj al aliaj organizoj 

13.1. UEA 

La Pr rememorigas pri bonaj rilatoj 
kun UEA, kion pruvas la ĉeesto de la 
Pr de UEA s-ro Renato Corsetti, kiu 
salutparolis dum la inaŭguro kaj 
laŭdis IFEF, kiel unu el plej aktivaj 
fakaj organizoj inter fakaj organizoj 
de UEA. 

13.2. FISAIC 

La Pr substrekas la kontenton de 
IFEF pro bona kunlaboro kun 
FISAIC. La 59-a IFK en Parizo 
okazis ankaŭ danke al la franca 
FISAIC-sekcio. 

18-20.04.2007 en Parizo okazis 
kunveno kun aliaj komisiitoj de 
FISAIC-sekcioj, en kiu partoprenis la 
Pr de IFEF. 

S-ro Guerrero informas pri sia 
senrezulta instigo pagi la kotizon al la 
hispana landa FISAIC-organizo (ES 
estas forigita de FISAIC pro nepago 
de kotizo). 

14. Venontaj kongresoj 

14.1. Konfirmo de invito al la 60- 
a IFK (PL) en 2008 
S-ro Libner invitis al Poznano, de la 
17a ĝis la 24-a de majo 2008. 

Unuanime aprobita. 

La Pr konstatas, ke la komitato 
malfruiĝas 1 jaron kun konfirmo de la 
kongreslando, laŭ la nuna statuto 
(ĝuste ŝanĝita dum punkto 7.2. de tiu 
ĉi publika komitatkunsido). 

14.2. Elekto de gastiganta lando 
por la 61-a IFK 2009 

Por la IFK 2009 proponas sin 
Italio (23-30.5.2009 en Triesto). 

S-ino Elda Doerfler, la Vp de la 
Triesta E-Asocio invitas al Trieste 
(IT)por 61-a IFK, de la 23a ĝis la 
30a de majo 2009. Ŝi substrekas, ke 
jubileajara kongreso meritas 
specialan programon, kiun ŝi 
garantias (kune kun la Pr s-ino 

Edvige Ackerman). 

Unuanime aprobita. 

14.3. Diskuto pri pluaj eblecoj 
Neniu anonco. 

15. Venontaj IFES en 2008 kaj 2009 

S-ro Peyrouty esploras eblecojn en 
Italio aŭ Slovenio. 

Ankoraŭ ne estas decidite. 

16. Eventualaĵoj 

La Vp ĝisdatigas kun la 
komitatanoj la liston de sendataj IF- 
ekzempleroj al l.a.: 

Tiuj kvantoj validos ekde la 
kongreso, kaj la komitatanoj, kiuj 
deziras alian nombron, bonvolu 
kontakti la Vp. 

Ankaŭ restos kelkaj individuaj 
membroj, Esperanto-muzeo en Vieno 
ktp, entute 800 ekzempleroj/numero 
por presi. 


Aŭstrio 

60 

Italio 

80 

Belgio 

20 

Japanio 

20 

Bulgario 

20 

Kroatio 

20 

Ĉeĥio 

20 

Norvegio 

40 

Danio 

50 

Pollando 

20 

Francio 

120 

Rumanio 

20 

Germanio 

150 

Serbio 

10 

Hispanio 

20 

Slovakio 

3 

Hungario 

35 

Slovenio 

10 


Magdalena Feifiĉova klarigas la 
bezonon de Slovakio por nur 3 
ekzempleroj. Estas propono sendi la 
IF-bultenon ankaŭ elektronike. La 
redaktoro respondas pri ĝisnuna 
elektronika dissendado nur al kelkaj 
landaj respondeculoj. Unu al 
Slovakio. 

S-ro Stuppnig proponas transsendi 
la IF-revuon ankaŭ al nefervojistaj 
grupoj. 

La Pr informas pri intenco de la e-o 
eldoni tute novan libron; kompletan 
Historion de IFEF, pri kio li zorgas 
kaj petas aldoni al li novajn 
elementojn. La Pr ankaŭ invitas 
kolekti monon al la koncema Fonduso 
ĉe la Ks. 

17. Libera diskutado.La Ĉk petas 
kontaktojn kun IFK-partoprenantoj el 
la landoj sen l.a. 

Zagreb, la lOan de julio 2007 
Protokolis la Sk 
Marica BRLETIĈ 

Estrarkunveno de IFEF en Budapeŝto (Hungario) 


Post la printempa estrarkunveno 
okazinta en Trieste, denove de la 5-a 
ĝis la 7-a de oktobro 2007, la IFEF- 
estraranoj renkontiĝis en la fama kaj 
tre konata urbo Budapeŝto. 



IFEF-estraro antaŭ la Parlamento 

Akceptitaj de la vic-prezidanto inĝ 
Istvan Gulyas, la alvenintoj direktiĝis 
al la hotelo "Hid" nia rezidejo dum 
nia tritaga restado en Hungario. 

Tuj post nia alveno, komenciĝis la 
kutima laborprogramo de la estrar- 
kunsido. Estis pridiskutitaj diversaj 
punktoj kiel venonta IFEF-kongreso 
en Poznano, organizaj financaj kaj 
redakciaj aferoj, agadplano kaj eksteraj 
rilatoj de IFEF. Nia laborprogramo 
finiĝis per mezepoka vespermanĝo en 
restoracio "Lancelot" tiu fama franca 
(bretona) kavaliro de la "Ronda tablo" 


edukita en la fundo de iu lago de la feino 
Viviane. La enaj aspekto, ornamaĵoj, 
servistoj, muzikoj, mebloj, manĝo- 
maniero sen forketo, nutraĵo de- 
prenita mane de ununura komuna 
pladego, vivigas la tempon de la 
tiamaj kavaliroj dum mezepoko. 

Dimanĉo, matene, estis rezervita 
por la vizito de la Parlamento. Sub 
sennuba ĉielo, Istvan Gulyas kaj 
Maria Balogh aŭte veturigis nin al la 
urbocentro. Post rigora kontrolo farita 
de la policanoj, ni enris la Parlamenton, 
kie atendis nin sperta ĉiĉerono. Dum 
unu horo ni trairis diversajn korido- 
rojn, ĝuis la belecon de la deputito- 
laborsalono kaj, kiel reĝoj, ni vivis 
en luksa etoso. Ni trapaŝis longan 
koridoran abunde kaj riĉe ornamitan 
per belaj tapiŝoj, statuoj altaj, mar- 
moraj kolonoj, pentritaj plafonoj ore 
dekoraciitaj. 

Post la vizito, ni piediris laŭlonge 
de la danuba riverego admirante, 
vid' al-vide de la riverego, la antik- 
van urbon "Buda". Tiu promenado 
alkondukis nin al la fino de la aŭtu- 
na IFEF-kunveno. 

Dankon al nia vic-prezidanto kaj 
liaj hungaraj kolegoj pro la bona 
aranĝo. 

La venonta IFEF-estraro-kunveno 
okazos dum la nacia kongreso de la 
fervojistoj en Aspet apud la urbo 
Tuluzo. 

La redaktoro 

Kontakkunveno de la fervojistoj 
dum la 92-a UK en Jokohamo (Japanio) 


Ene de la UK-programo en Jokohamo 
okazis la fervojista kontaktkunveno, 
kie partoprenis 30 kongresanoj el 
10 landoj. Nia vic-prezidanto inĝ 
Istvan Gulyas gvidis la kunvenon, kaj 
apud li sur la podio sidis s-ro Osioka 
Moritaka, la prezidanto de la Japana 
Esperantista Ligo Fervojista, kiu helpis 
gvidi la kunsidon. 

Unue, Istvan Gulyas parolis pri la 
organizo de IFEF, pri ĝia historio, kaj pri 
la centjariĝo de la organizaĵo. Rilate la 
fakan laboron la preleganto iomete 
detale informis la ĉeestantojn pri la 
terminara laboro, kaj pri la fervojfakaj 
kajeroj kaj aliaj fakaj temple. 

Poste, li raportis pri la lasta IFEF- 
kongreso okazinta en Parizo en majo 
2007. Sekvis la fakprelego de japana 
fervojista kolego s-ro Yamamoto Akiya 
pri la japanaj fervojoj. La prelego estis 
ege interesa ĉefe por la eŭropanoj, 
ĉar ni eksciis, ke nur la Shinkansen- 
trakoj estas normalŝpuraj, la aliaj estas 
etŝpuraj. S-ro Yamamoto parolis pri la 
efiko de la privatigo de la Japana Nacia 
Fervojo kaj pri la longecoj de la diversaj 
fervojoj. Ekzemple la reto de Shinkansen- 
linioj estas 2387 km-ojn longa kun mak- 
simuma rapideco 300 km/h. 

Fine, li vicigis la plej gravajn taskojn 
por plibonigi la japanan fervojan trafikon. 
(Estus rimarkinde, ke estus tre konvena, 
se la japanaj fervojistaj esperantistoj 
pretigus kelkajn fakartikolojn por nia 
faka revuo "Internacia Fervojisto" 
pri interesaĵoj kaj novaĵoj de la japanaj 
fervojoj.) 

Post la fakprelego okazis vigla dis- 
kutado kaj parolado pri la fervojista 
Esperanto-movado ĉefe en Azio. Multaj 
ĉeestantoj demandis la japanajn kolegojn 
pri la surprizita akurateco en la fervoja 
trafiko. La respondo denove estis, ke 
"ni heredis tion de niaj gepatroj kaj 



Ĉinaj kolegoj donacis pentraĵon 


antaŭuloj, kaj ni estas disciplinaj homoj, 
pro tio ni pensas kaj faras tion serioze." 

Dum la kontaktkunveno partoprenis 
- inter alie - Li Sen kaj Han Zuwu el 
Cinio, kiuj trandonis belegan ĉinan 
pentraĵon, kaj ĉina-angla-Esperanto 
fervojan terminareton, en kiu troveblas 
pli ol 1160 terminoj. Li Sen estas la 
plej agema ĉina fervojista esperantisto. 
Li pretigis specialan numeron de la 
revuo ,,Fervojista Esperantisto", en 
kiu li verkis kelkajn artikolojn pri la 
UK-j kun la titolo „De 71-a LIK ĝis la 
92-a UK", pri la altrapideco ĉe la 
Ĉinaj Fervojoj, pri la ĉina CRH 
motorvagono, kaj pri la poemoj de 
Tang-dinastio. Tiuj estas veraj donacoj 
al la fervojista esperantistaro. 

Poste, la japanaj fervojistaj esper- 
antistoj planis fakan ekskurson al Tokio 
sed, ĉar la propono venis ne sufiĉe 
frue, la partoprenantoj jam planis 
aliajn programojn. 

Parte eltirata el la revuo 
"Hungara Fervojista Mondo " 

RFI - Reto Fervoja Itala 


La fervoja reto en Italio, kiu konsistas el 
pli ol 16.000 liniaj km kaj kvazaŭ 2.400 
stacioj, estas celo de nombraj intervenoj por 
potenciado kaj teknologiaj renovigadoj. 

Inter ili, aparte elstaras iuj avangardaj 
sistemoj, celantaj al plibonigo de mas- 
trumado kaj trafikkontrolo, kiel Centrali- 
zed Trajfic Control (CTC) ( Centralizita 
Trafika Kontrolo ), konsistanta el teleregado 
kaj telekontrolo de la trafiko, surrela kaj 
enstacia, kaj kiel ĝia evoluo, la Sistemo 
Komanda kaj Kontrola (SCC) jam dis- 
vastiĝanta ĉe la ĉefaj trafikataj linioj 
(Tirena, Adria, Brenera). Kroma helpilo 
por tiaj sistemoj estas Statika Komputila 
Trakregejo (ACS) kapabla faciligi kaj 
rapidigi la regadon de la trafiko interne de 
la stacioj. 

Danke al tiaj novaĵoj, eblas kontroli, el 
centralizata kaj fora regejo, aparatojn kaj 
instalaĵojn, garantiante unue la pritrakton 
de la trafikaj sekureco kaj reguleco, 
certigante per telediagnostiko, kaze de 
misfunkciadoj, ĝustatempan bontenadon. 
Tiaj progresintaj sistemoj ebligas efektivigi 
teleregadon en la stacioj kaj mastrumi 
permane, kaze de neceso, informadojn al 
la publiko, kiu normalkondiĉe estas tute 
aŭtomataj. 

En tia renovigita situacio akiras apartan 
reliefon la temaro pri la garantio de la 
servoj al la vojaĝantoj. 

Pri tio RFI, por pluteni taŭgan akcept- 
nivelon por la klientaro kaj por garantii la 
konservadon de la nemoveblaĵoj en kon- 
diĉoj de indeco kaj preventado kontraŭ 
vandalismo, entreprenis diversajn ini- 
ciatojn. 

La stacimondo estas en rapida evoluo. 
La sanĝojn oni ŝuldas ĉefe, kaj precipe, al 
la enkonduko de la novaj teknologioj. 
Unue, en la malgrandaj kaj mezgrandaj 
stacioj ne plu estas tiel necese, ke la per- 
sonaro fizike kontrolu la trakforkojn, 
transirojn kaj alvenojn de la trajnoj. Ĉi 
tiuj taskoj povas esti plenumitaj de mal- 


proksime, de pli grandaj stacioj, per 
rafinataj telekontrolaj sistemoj ( SCC 
ekzemple). De centralizita regejo eblas 
mastrumi la trafikon sur centoj da linio- 
kilometroj kaj centoj da stacioj, la pu- 
blikan informadon, garantiante la tele- 
gardadon en la stacioj kaj la diagnostikon 
de la aparataro, cele al bontenado. 

La neestado en la stacioj, tio estas la 
neĉeesto de trafikestro, ne signifas iliajn 
forlasojn. RFI (la kompanio pri sub- 
strukturado de Gruppo Ferrovie dello 
Stato - FS), kontrolas, kazon al kazo, la 
eblecon valorigi la komercajn rilatojn - 
serĉante partnerojn por malfermo de 
trinkejoj, gazetejoj, butikoj - por siaj 
terminaloj. Male, pri la biletgiĉetoj, 
estas la transportkompanio, kiu taksas 
kie teni ilin malfermitaj kaj kie anstataŭi 
ilin per aŭtomataj aparatoj. 

Kiam ne ekzistas eblecoj por komerca 
evoluado, RFI aktiviĝas por fiksi inter- 
konsentojn kun la lokaj instancoj aŭ kun 
asocioj no profit (ne profitcelaj societoj) 
por cedi, sen pagprunto, la stacidomajn 
ejojn - ne plu necesajn por la fervojtrafiko 
- por sociaj aŭ distraj agadoj; tio kon- 
traŭ mimimuma bontenado. 

Se oni ne atingas tiujn ĉi inter- 
konsentojn, RFI anstataŭas la mal- 
novajn domojn, kaze al kaze, jen per 
ekipitaj markezoj kaj jen per spacoj por 
trajnatendado en la haloj de la staci- 
domoj. 

Tio unuflanke konsentas garantii hom- 
protektadon kontraŭ la atmosferaj faktoroj, 
informadon al publiko, telegardadon 
(pli da sekureco), alifianke konservi, 
kun pli da realismo kaj ekonomia ŝparo, 
indecon de la nemoveblaĵoj. 

Krome, antaŭvidiĝas realigo de park- 
ejoj por la komplementigo fero/ 
pneŭmatiko. 

Eltirata el la revuo 
Itala Fervojisto 

Kiam amika nacia renkontiĝo ĉe la hungaraj fervojistoj 
fakte fariĝas internacia! 


Tio okazis dum la 39-a 




La partoprenantoj antaŭ lafervoja hotelo 


Landa Amika Fervojisto Ren- 
kontiĝo inter la 30-a de junio 
kaj la 1-a de julio 2007 en 
urbo Gyor. 

Partoprenis ĝin sep dek 
unu amikoj, el kiuj dek kvin 
eksterlandanoj; inter ili kvin 
Ĉeĥoj, kvar Aŭstroj, tri 
Francoj, unu Serbo, unu 
Slovako, unu Germano. La 
renkontiĝo komenciĝis per 
trarigardo de la urbo Gyor 
(alinomata la urbo de la tri 
riveroj). La urbo enhavas 
cent tridek mil loĝantojn. 


D-ro Imre Ferenczy kaj inĝ Istvan Gulyas 


Josefo Horvath, ni malkovris la pito- 
reskan urbocentron. Li klarigis la deve- 
non de la urbo kaj ĝian historion Gyor 
(germane Raab, slovake Rab) estas la 
ĉefa urbo de la nord-orienta parto de 
Hungario alinomita Arrabona dum la 
antikva tempo, kaj Javarinum en mo- 
derna latina lingvo, Gyor fariĝis milita 
posteno ekde la tempo de la Romia 
Imperio. Kaptita de la turkoj en 1591, 
la urbo liberiĝis en 1598. 


La renkontiĝo okazis en la fervoja 
hotelo M Szarnyaskerek" situanta vid'al- 
vide de la la fervoja stacidomo. Sub bela 
vetero, ni estis akceptataj de la lokaj 
organizantoj gvidataj de D-ro Imre Ferenczy 
la loka prezidanto kaj ankaŭ de UMEA. 

La renkonto-programo komenciĝis 
per piedirada trarigardo de la urbo. 
Gvidataj de nia sperta ĉiĉerono s-ro 



Abatejo " Pannonhalma " 

Posttagmeze, per varma vetero, 
aŭtobuso veturigis nin al la abatejo 
"Pannonhalma". Tiu belaspekta 
konstruaĵo estas protektata (kiel sep aliaj 
hungaraj lokoj) de la Monda Heredaĵo en 
decembro 1996. En 996, sur la sankta 
monto de "Pannonio" monahoj starigis 
monahejan fondaĵon konfirmitan kaj 
riĉigitan de la reĝo "Sankta Stefano". 
Ekde 1802, la ĉefa tasko de la Monahoj 
rilatas al duagrada instruado de (nunaj) 



tri cent lernantoj. Abata preĝejo montras 
roman-gotikan stilon : la biblioteko de 
neoklasika stilo konservas la memoron 
de la pasinteco per kvarcent mil libroj. 

Poste, vingustumado ĉe apuda 
vinkelo proponis al la interesitoj kelkajn 
vinberajn produktaĵojn. Tiel ni gustumis 
"Olaszrizling", "Tramini", "Chardonnay" 
kaj "Zefir". 

Vespere, ĉiuj kuniĝis en restoracio, 
kie atendis festa vespermanĝo sekvata de 
la tradicia balo. 


Dimanĉe okazis la plej grava 
punkto: la Generala kunveno de la 
Hungara fervojista esperanto asocio 
(HFEA). Post bonvenigaj vortoj de Imre 
Ferenczy, la prezidanto Istvan Gulyas 
dankis la ĉeestantojn reliefigante la 
gravan partoprenon de multaj ekster- 
landanoj por celebri la jubilean kvin- 
dekjaran ceremonion kaj diris: 

"Ni kunvenis por festi. Jes, festi kaj 
rememori pri niaj antaŭuloj, pri la hun- 
gara fervojista Esperanto-movado. An- 
taŭ kvindek jaroj en 1957 la Kultura 
Ministerio aprobis la kreadon de la 
landa Esperanto-organizaĵo sub nomo 
"Hungara Esperanto-Konsilantaro ", 
kaj en ĝia kadro de la "Fervojista 
Sekcio". Ekde tiu dato, laŭleĝe, funk- 
cias la Hungara fervojista Esperanto- 
movado... 

Post detala memorparolado pri la 
hungaraj eminentuloj, Istvan Gulyas 
fine deklaris: 

"Oni povus paroli pri pluaj multaj 
pozitivaj kaj negativaj okazintaĵoj de la 
pasinta hungara fervojista Esperanto- 
Movado, sed nun ni rigardu antaŭen, 
ni prenu ekzemplon pri ilia altruisma 
laboro kaj senlace ni daŭrigu la aga- 
dojn de niaj antaŭuloj. 

Do, ek al la sekvonta kvindek jar- 
epoko. 

Fine Elizabeta Kodmon invitis la 
esperantistaron al la urbo Tata por la 
2008-jara Landa Amika Renkontiĝo. 

Post la komuna tagmanĝo okazis la 
reveno hejmen. 

Dankon al d-ro Imre Ferenczy kaj al 
aliaj membroj de la fakgrupo de Gyor 
pro la bonega kaj profesia organiza 
laboro. 

La redaktoro 

ĈINA MOTORVAGONARO CRH 


Enkondu- 
kinte plenam- 
plekse kaj sis- 
teme la eks- 
terlandaj n 
progresemajn 
maturigaj n 
projektajn kaj 
produktaj n 
teknikojn de motorvagonaro, la mo- 
torvagonaro CRH formigis teknikan 
sistemon kaj statigon de sci- 
proprieto de la ĉina fervoja 
grandrapida motorvagono. Estas 
ege evidente, ke Lokomotiva kom- 
panio SIFANG de Ĉina Suda Loko- 
motiva, Industrie faris motorvagonaron 
pli taŭga al la bezono de la ĉina mer- 
kato, enkondukinte la motor- 
vagonaron kun rapido de 200 km/h 



V*T 


Inĝ Han Zuwu 



kaj posedas la projektan kaj pro- 
duktan kapablon de la motorvagonaro 
kun rapido 300 km/h. 


Krome, Ĉina Dalian-a Likomo- 
tiva Kompanio produktis grand- 
povan elektran lokomotivon 
HARMONIO-III kaj grandpovan 
dizelan lokomotivon HARMO- 
NIO, preninte transigadon de la 
teknikoj de la japana kompanio 
TOSHIBA kaj usona kompanio 
EMD. Datong-a Elektra Loko- 
motiva Kompanio produktis 
grandpovan elektran lokomoti- 
von HARMONIO-2D, preninte 
transigadon de la teknikoj de la 
franca kompanio ALSTOM. 
Zhuzhou-a Elektra Lokomotiva 
Kompanio faris grandpovan 
elektran lokomotivon HARMO- 
NIO-2Z, preninte transigadon de la 
teknikoj de germana kompanio 
SIEMENS. Aplikante la teknikon 
AK-KK-AK, oni produktis sole- 
veturantan lokomotivon, kiu havas 
povon 7200 kw kaj tiras 5000- 
5500 tunojn kun rapido 100-120 
km/h sur dekliva fervojo de malpli 
ol 6%. Qishuyan-a Likomotiva 
Fabrikejo produktis grandpovan 
dizelan lokomotivon HARMO- 
NIO, preninte transigadon de la 
tekniko de usona kompanio GE. 
La dizela lokomotivo kun 6 000 

ĉevalpovoj farita de Ĉinio povas 
tiri 5000-tunan varvagonaron en la 
neelektrizitaj distriktoj. 

Yongji-a Elektromotora Fabriko, 
Zhuzhou-a Lokomotiva esplorejo, 
Ĉina Fervoja Akademio kaj aliaj 
entreprenoj prenis transigadon de 
la progresemaj ŝlosilaj teknikoj pri 
trakcia motoro, trakcia kaj helpa 
konvertoro, trakcia regad-sistemo 
ktp, formiĝas la nova industria gru- 
po de lokomotiva farado de la ĉina 
fervojo. 

Oni produktis rapid- 
pligrandigitan pasaĝeran vagona- 
ron BOMBARDIER-25T, amason 
da 70-tuna varvagonaro, 80-tuna 
speciala karba vagonaro kaj 100- 
tuna speciala minaja kaj ŝtala 
vagonaro. La funkcianta rapido de 
ĉi-tiuj vagonaroj povas atingi pli 
ol 120 km/h. Kaj totale 378 mil 
varvagonoj estas reformigitaj kaj 
okupas 55.6% de la tuta nombro. 

Nun ĉina fervojo jam posedas 
multajn ŝlosilajn teknikojn pri for- 
migo de vagona karoserio, sen- 
balanctraba bogio, trakcia energio, 
bremsado, vagonara interreta regado 
ktp de la grandrapida motor- 
vagonaro, AK-KK-AK transmisio 
kaj grandpovaj lokomotivoj. For- 


Aldonaĵo 

En paĝo 56 de la IF-o n° 
2007.3,, s-ro YAMAMOTO verkis 
artikolon, kies titolo estis 
"Trafikoj en Japanio". 

Li deziras aldoni plian preci- 
zigon pri mortinto / vundito ĉe 
la pasaĝeroj okazinta en la fer- 
vojo. En la lastaj linioj de la 
unua paragrafo, li asertis ke:"ĉ<? 
la fervojo ĝis nun neniu estis 
mortinto/vundito 

S-ro YAMAMOTO deziras al- 
porti pli precizan aldonaĵon. 

Jen la preciziga ŝanĝo en p..56 
maldek. linio 20-21 

Neniu mortinto/vundinto inter 
pasaĝeroj (escepte de unu kurioza 
mortakcidento pri iu lernejano- 
pasaĝero, kiu provis haste reveni 
al la vagono post eta haltotempo 
en kajo kaj kies fingroj estis 
premitaj inter pordoj, en 1995) 


miĝas la teknika sistemo kaj sci- 
proprieto de projektado kaj farado 
de la ĉina fervoja motorvagonaro. 

Han Zuwu, vicprezidanto de 
Ĉina Fervojista Esperanto-Asocio 

Monumento honore al Joachim GieBner 
Esperanto plu kaj plu videbligas en la 
Esperanto-urbo Herzberg 

(4-an de julio 2007, GEA) 


Memormonumento honore al la 
elstara kaj multtalenta Esperanto- 
pioniro Joachim GieBner estis solene 
inaŭgurata sabaton, la 30-an de junio, 
en Herzberg. Mintrajna vagoneto 
kun tabulo, sur kiu surestas dulingva 
etbiografio memorigas pri Joachim 
GieBner kaj lia 50-jara aktiva agado. 

Krome, nova ŝildo malantaŭ la 
vagoneto bonvenigas la alvenintojn en 
"Herzberg - la Esperanto-urbo“. 

La Herzberg-a fervojisto kaj estro de 
la fervoja stacidomo GieBner (1913 ĝis 
2003) dum multaj jaroj estis prezidanto 
de la Germana Esperanta Fervojista 
Asocio (GEFA), kaj de 1968 ĝis 1990 
li estis prezidanto de la Internacia Fer- 
vojista Esperanto-Federacio (IFEF). 
Li ankaŭ estas tre konata por lia am- 
pleksa traduka laboro, ĉefe de ĉiu- 
specaj kantoj. 

La solenan inaŭguron ĉeestis inter 
aliaj: la urbestro de Herzberg Gerhard 
Walter, la prezidanto de la Germana 
Esperanta Fervojista Asocio (GEFA) 
Achim Meinel, s-ro Patzold de la so- 
ciala fervojista fondaĵo „Stiftung 
Bahn-Sozialwerk“, Ulrich Mattke kiel 
muzikisto kaj amiko de Joachim 
GieBner - kiu festparolis pri la elstara 
traduklaboro far Joachim GieBner 
rilate kantojn al Esperanto, GEFA- 
prezidinto Rolf Teijung (kiu kolektis la 
mondonacojn de la membroj de GEFA 
kaj IFEF por la monumento). 

La du novaj Esperanto-objektoj en 


la antaŭ-stacidoma parko en Herz- 
berg estas du el multaj signoj, ke 
Esperanto vere iĝas videbla en la 
Esperanto-urbo Herzberg. Dum la 
venontaj monatoj la urbo preparos 
11 belajn bonvenig- revid-salutajn 
ŝildojn en Esperanto ĉe la enirvojoj 
al Herzberg. Por 2008 kvar grandaj 
blukoloraj oficialaj urboŝildoj kun la 
teksto: “Esperanto-Stadt Herz- 
berg" (“Esperanto-urbo Herzberg”) 
estas planataj ĉe la stacidomaj kajoj. 

Esperantlingva urboprospekto estas 
preparata kaj kvar diverstipaj Esperanto- 
bildkartoj pri Herzberg baldaŭ aperos. 
Krome, la manĝokartoj de 20 restoracioj 
en Herzberg estas aktuale esperantigataj. 

La urba konsilo de Herzberg decidis 
la 11-an de julio 2006, ke Herzberg 
oficiale portos la kromnomo 
“Herzberg - die Esperanto-Stadt” / 
“Herzberg - la Esperanto-urbo”. 
Ekde multaj jaroj Esperanto- 
renkontiĝoj kaj - aranĝoj okazadas 
en Herzberg, kiuj altiras multajn 
esperantistajn gastojn. Tie troviĝas 
la Interkultura Centro Herzberg 
(ICH), la centra klerigejo de la Ger- 
mana Esperanto-Asocio kaj sidejo de 
la germana sekcio de la Internacia 
Ligo de Esperantistaj Instruistoj (ILEI), 
krom la oficejo de la Esperanto- 
societo Suda Harco, kiu ligas Espe- 
rantistojn de la regiono. Esperanto 
estas instruata en ĉiuj lernejoj de 
Herzberg. Esperanto ankaŭ estas 





La nova monumento honore al Joachim Giefiner en Herzberg 
post la inaŭguro, la 30-an de junio 2007. 


oficiale uzata kiel pontlingvo en la rilatoj kun la pola ĝemelurbo Gora kaj 
ebligas senperan komunikadon inter la loĝantoj de Herzberg kaj de Gora. 

Thomas Sandner, 

komisiono por publikaj rilatoj de la Germana Esperanto-Asocio , 


El gazetara komuniko de la Germana Esperanto-Asocio 


Atentu pri ta nova adreso de ta redaktoro. 
Bonvo/u vidi en ia koiofono iastpaĝe. 



Forpaso 


Ni ĵus eksciis pri ta morto la 21 -an de oktobro 
2007 de Irene Patay en sia 81jaraĝo. 


IFEF-tutkore kondolencas al ŝia edzo Janos Patay 
Honora Membro de IFEF 

Terminologia angulo 


Pri grandrapido 

Se rapido superas ordinaran mezuron, esperantistoj uzas la adjektivon 
„granda M (ekzemple laŭ la franca grande vitesse) aŭ „alta" (ekzemple laŭ la 
germana Hochgeschwindigkeit). La diferenco apenaŭ gravas. PIV klarigas: 
granda 3 = superanta la ordinaran gradon, kvanton, intenson; alta 4 = supe- 
ranta la ordinaran nivelon. En PIV ankaŭ trovigas ekzemplo-frazo: 

Supersona rapido estas pli granda ol tiu de sono en fluido. IFEF sekve 
preferas la esprimon ,,grandrapido M . En la t//C-datumbanko troviĝas du 
koncernaj nocioj. 

- Sub ŝlosilnumero 08982 estas listigitaj ekzemple jenaj nacilingvaj terminoj: 


ĉeĥa 

rychla doprava 

dana 

hOjhastighedstrafik 

franca 

trafic a grande vitesse 

germana 

Hochgeschwinieitsverkehr 

hungara 

nagysebessegŭ forgalom 

itala 

traffico ad alta velocita 

pola 

przewozy ekspresowe 

rumana 

trafic de mare viteza 

serba 

saobracaj velikim brzinama 

- Sub numero 09012 en la samaj lingvoj la terminoj vortigas: 

ĉeĥa 

vysokorychlostni doprava 

dana 

hOjhastighedstrafik (same kiel 08982) 

franca 

trafic a tres grande vitesse 

germana 

Schnellstverkehr 

hungara 

igen nagy sebessegŭ forgalom 

itala 

traffico ad altissima velocita 

pola 

ruch duzymi prgdkosciami 

rumana 

trafic defoarte mare viteza 

serba 

saobracaj vrlo velikim brzinama 

Necesas mencii, ke tiuj terminoj estiĝis sen scio de difinoj, ĉefe nur 
per traduko de la francaj esprimoj. Nur jarojn poste la Internacia Fervojunio 
UIC aldonis difinojn: 

08982 Rapidaj interligoj per vojgvidatransportsistemo, por kiuj specialaj 

veturvojoj kaj veturiloj estas konstruataj. 

09012 Trafiko grandrapida, por kiu validas specialaj reguloj 
(ekzemple malpermeso de samtempaj manovraj veturoj). 

La difino 09012 ne mencias la fakton en la terminoj, ke la rapido 09012 
superas la rapidon 08982, sed ĝi komprenigas, ke sur la linio okazas kaj 
ordinara trafiko sub normalaj kondiĉoj kaj grandrapida trafiko kaŭzanta res- 
triktojn. Car difino principe estu la bazo por termino, necesas korekti 
ĉiujn terminojn sub 09012. 

Terminara Sekcio de IFEF nun ekdiskutas taŭgajn Esperanto-terminojn 
responde al la difinoj: 

- 08982 E1 la ĝisnuna termino "rapidtrafiko" oni eventuale mis- 
komprenas nur trafikon de ordinaraj rapidtrajnoj. 

Unua ŝangpropono: trafiko grandrapida 

- 09012 Se la ĝisnuna termino ,,trafiko grandrapida" estas proponata 
por 08982, necesas aldonaĵo. 

Unua ŝanĝpropono: trafiko grandrapida kun restriktoj. 
Eventuale kunlaborantoj havas novajn ideojn por la ŝanĝo. 

PPPPPPPPPPPPPPPPPPPPPPPPPPPPP 

Honorigo 

Nia vicprezidanto Istvan ĉulyas, en 2007, estis honorigata 

de la fakultato 
de Budapeŝto per 
ora diplomo pro 
gravaj teknikaj 
kaj sciencaj uni- 
versitataj labor- 
postenoj, kiujn li 
okupis dum kvin- 
dek jaroj. 
Sincerajn gratu- 
lojn. 



Istvan Gulyas ricevas sian oran diplomon 

Nova reltrako en Nederlando 


Post dekjara konstrutempo, fino estas; je 
la hodiaŭa sabato (=16.06.2007) la neder- 
landa reĝino Beatrix malfermas la 
"Betuwe"-itineron. Tiu speciale por la 
vatrafiko konstruita reltrako plibonigas la 
ligojn de la haveno de Roterdamo kun la 
Ru(h)r-regiono (= granda industriregiono 
ĉirkaŭ Essen en Germanio) kaj la fora 
eŭropa postregiono. 

De la plej ekstrema pinto de la roterdama 
haveno la 160 km-ojn longa linio kondukas 
ĝis Zevenaar proksime al la germana 
landlimo. Longe ĝi apudas la nederlandan 
aŭtostradon 15, sur kiu nuntempe mult- 
nombraj kamionoj transportas kontenerojn 
el la plej granda haveno de Eŭropo.Tio 
kostis 4,7 miliardojn da Eŭroj por la plej 
granda infrastrukturo-projekto de Neder- 
lando. 

Ne ĉiuj alfrontas tion kontente por la 
estonteco. Masivan transpason de la ori- 
gine planitaj kostoj, akre kritikis la financo- 
kontrolejo en Hago. Kelkaj spertuloj pri- 



Tie, trako apudas la nederlandan 
aŭtostradon 15 


dubas ke la Betuwe-itinero kun kapacito 
por transporto de 75 milionoj da tunoj jare 
en ambaŭ direktoj fakte estis bezonata. 

Medioprotektantoj kritikis la intervenon en 
la naturon; pro tio oni fosis 190 trairejojn, 
tra kiuj bestoj povas alveni de unu al la alia 
flanko de la fervoja linio. 

(dpa) "Betuwe" estas nomo de regiono en la 
province Geldem. 

Walter Ullmann, 

Im Muehlfeld 69a, D 61169 Friedberg; 



Belgio 

Humoro 

elirvojoj estas du... 

Du amikoj renkontiĝas kaj unu rakontas la 
alian, ke li timas proksiman aŭtomobilan vetur- 
adon al Milano. Tiu trankviligas lin per tiu 
argumentado: 

Se vi iras al Milano estas du elirvojoj: 
aŭ estas nebulo aŭ ne estas. 

Se nebulo ne estas, ĉio en ordo; se vi renkontas 
nebulon estas du elirvojoj: 
aŭ okazas akcidento aŭ ne okazas. Se akcidento 
ne okazas, ĉio en ordo, vi atingas Milanon tute 
trankvile. 

Se okazas akcidento estas du elirvojoj: 
aŭ vi estas envolvita en ĝi aŭ ne. Se vi ne estas 
envolvita, ĉio en ordo, sed se vi estas envolvita 
estas du elirvojoj: 

aŭ vi estas inter la vunditoj aŭ inter la mort- 
intoj. Se vi estas inter la vunditoj, ĉio en ordo, 
kaj se vi estas inter la mortintoj la elirvojoj 
estas du: 

aŭ vi iras al Paradizo aŭ al Infero. Se vi iras al 
Paradizo, ĉio en ordo, kaj se vi iras al Infero la 
elirvojoj estas du: 

aŭ la Diablo formanĝas vin aŭ ne. Se la Diablo 
ne manĝas vin, ĉio en ordo, sed se la Diablo 
manĝas vin estas du elirvojoj: aŭ la Diablo 
digestas vin aŭ ne. Se li ne digestas vin, ĉio en 
ordo, sed se la Diablo digestas vin restas 
NUR UNU ELIRVOJO... 

(eltirata el Itala Fervojisto) 

Fervoja Koresponda Servo 
S-ro Dan-Dragos ALDEA 
Sos. Nicolai Titulescu 14, B1 21, Ap 69 
RO-78152 Bucuresti 

9 Se vi deziras uzi la servon, bonvolu indiki viajn 
nomon, aĝon, adreson, en kiuj landoj vi deziras 

U Aldonu, se eble, internacian respondkuponon. 

